પહેલાં તો એ જ વાત કે જે કેસમાં અક્ષય ખન્નાના પાત્રને ફસાવવામાં આવે છે એ ખખડધજ ટેબલ-ફૅનની ચોરીનો કિસ્સો જ ગળે ઊતરે એમ નથી અને એમાં પણ ફૅન છોડાવવા એકત્રીસ હજારનો ખર્ચ? સામાન્ય માણસ ‘સામાન્ય’ છે, મૂરખ નથી. દર્શકોને સલમાન ખાન અને અજય દેવગનની ફાઇટમાં વાસ્તવિકતા ન હોય તો પણ પસંદ પડશે, કારણ કે એમાં પહેલાંથી જ એ પ્રકારના દૃશ્યોની આશા હોય છે; પરંતુ વાસ્તવિકતા બતાવવા માગતી ફિલ્મમાં પણ આ પ્રકારની બેદરકારી? આ ઉપરાંત ફિલ્મ આ એક કેસની આસપાસ જરૂર કરતાં વધુ જ બતાવવામાં આવી છે.